Altailased

Altailased on turgi rahvas Venemaal Altai Vabariigis ja naaberaladel. Kõnelevad turgi keelte kirgiisi-kõptšaki rühma kuuluvat altai keelt. 2010. aasta rahvaloenduse andmetel elas Venemaal 79 773 altailast. Neist elas Altai Vabariigis 73 756 (35,8% elanikkonnast).

Eestis elas 2011. aasta rahvaloenduse andmetel 4 altailast, neist Tallinnas 3. 2021. aasta rahvaloenduse andmetel elas Eestis 3 altailast.https://andmed.stat.ee/et/stat/rahvaloendus__rel_vordlus__rahvastiku-demograafilised-ja-etno-kultuurilised-naitajad/RLV428/table/tableViewLayout2

Peamise religioonina on säilinud šamanism (burhanism), selle kõrval on vähesel määral levinud ka õigeusk.Eesti rahvaste raamat : rahvusvähemused, -rühmad ja -killud. Tallinn, 1999, lk. 24

Altailased jagunevad lõuna- ja põhjaaltailasteks, kes erinevad teineteisest keele, kultuuri ja antropoloogilise tüübi poolest. Lõunaaltailased kuuluvad selgelt mongoliidse rassi siseaasia ja lõunasiberi tüüpi. Põhjaaltailaste mongoliidsus ei tule nii selgesti esile, neil on ka europiidseid jooni ja nad kuuluvad antropoloogiliselt uurali rassi.

Viited

Välislingid
Altailased Vene Impeeriumi rahvaste punases raamatus (vene keeles)

Kategooria:Rahvad
Kategooria:Turgi rahvad